12. ΝΟΜΟΣ υπ΄ αριθ. 1628 της 4/8 Ιαν. 1951 (ΦΕΚ Α΄ 9) Περί πολιτικών Οδοντιατρών εν τω Β. Ναυτικώ. Πολιτικοί Οδοντιατροί Β. Ναυτικού Άρθρ.1.-1.Οι υπηρετούντες εις το Β. Ναυτικόν πολιτικοί Οδοντιατροί ορίζονται εις δύο, είναι δε μόνιμοι πολιτικοί υπάλληλοι, αρμοδιότητος του Υπουργείου Ναυτικών. 2.Ούτοι διορίζονται δια Β.Δ/τος, επιτυγχάνοντες εις διαγωνισμόν μεταξύ των κεκτημένων πτυχίον της Οδοντιατρικής Σχολής των Ημετέρων Πανεπιστημίων ή ξένων ανεγνωρισμένων ως ισοτίμων τοιούτων και άδειαν εξασκήσεως του Οδοντιατρικού επαγγέλματος. Δια Β.Δ/τος, προκαλουμένου υπό του Υπουργού των Ναυτικών, ορισθήσονται τα εξεταστέα κατά τον διαγωνισμόν θέματα, τα της συνθέσεως της εξεταστικής επιτροπής, τα της προκηρύξεως του διαγωνισμού, τα της βαθμολογίας και πάσα λεπτομέρεια σχετιζομένη προς την διεξαγωγήν του διαγωνισμού. 3.Ο βαθμός με τον οποίον προσλαμβάνονται οι πολιτικοί Οδοντιατροί είναι ο του γραμματέως β΄ , δύνανται δε να προαχθώσιν εις τον ανώτερον βαθμόν, μέχρι και του βαθμού του Τμηματάρχου α΄, κατά τας διατάξεις του Νόμ. 4922 «περί συστάσεως Συμβουλίου Διοικητικής Υπηρεσίας του Πολιτικού προσωπικού  του  Υπουργείου των  Ναυτικών κλπ.»  (ΦΕΚ 90/Α/1931), οι μεν κατέχοντες τον βαθμόν του γραμματέως β΄ και Γραμματέως α΄ μετά την συμπλήρωσιν διετούς ευδοκίμου υπηρεσίας εις εκάτερον τούτων, οι δε κατέχοντες τον βαθμόν Εισηγητού και άνω μετά την συμπλήρωσιν τετραετούς τοιαύτης εις έκαστον βαθμόν. (Αντί της σελ. 319) Σελ. 319(α) Τεύχος 511-Σελ. 75 Πολιτικό Προσωπικό Ναυτικού 37.Δ.θ.10-12 4.Οι πολιτικοί Οδοντιατροί υπάγονται εις πάσας τας διατάξεις του προμνησθέντος νόμ. 4922/1931. Όριον ηλικίας τούτων ορίζεται το (εξηκοστόν). Δια του άρθρ. 2 Νόμ. 2015/1952 το ανωτέρω όριον ωρίσθη εις το 65ον έτος. 5.Αι Υπηρεσίαι εις ας τοποθετούνται ούτοι καθορίζονται εκάστοτε δι΄ αποφάσεως του Υπουργού των Ναυτικών, κατά τας ανάγκας της υπηρεσίας. Μεταβατικαί διατάξεις Άρθρ.2.-1.Κατά την πρώτην εφαρμογήν του παρόντος επιτρέπεται όπως δια Β.Δ/τος, προκαλουμένου υπό του Υπουργού των Ναυτικών και κατόπιν προτάσεως του Α.Ν.Σ., μονιμοποιηθώσιν εις τας εν άρθρ. 1 του παρόντος Νόμου οριζομένας δύο θέσεις, οι ήδη υπηρετούντες ως έκτακτοι δύο πολιτικοί Οδοντιατροί προσληφθέντες βάσει των διατάξεων του Ν.Δ. 27.12.1922 «περί προσλήψεως πολιτικών Οδοντιάτρων» εις το Β. Ναυτικόν (ΦΕΚ 288 α΄) και Νόμ. 4459/1930 «περί προσλήψεως πολιτικών Οδοντιάτρων» (ΦΕΚ 24 Α΄) και επί βαθμώ Τμηματάρχου α΄ τάξεως Πολιτικού Υπουργείου, εφ΄ όσον κέκτηνται εικοσαετή τουλάχιστον πραγματικήν υπηρεσίαν εν τω Β.Ν. ως πολιτικοί Οδοντίατροι, επί βαθμώ δε Τμηματάρχου β΄ τάξεως Πολιτικού Υπουργείου, εφ΄ όσον κέκτηνται δεκαπενταετή τοιαύτην. 2.Οι ούτω μονιμοποιηθησόμενοι πολιτικοί Οδοντίατροι σταδιοδρομούσιν εφεξής και υπάγονται εις πάσας τας διατάξεις ως αύται καθορίζονται ανωτέρω, εν άρθρ. 1. 3.Τα υπό τούτων ως πολιτικών Οδοντιάτρων διανυθέντα εν τω Β.Ν. έτη υπηρεσίας λογίζονται ως έτη μονίμου τοιαύτης και προσμετρούνται δια πάσας τας περιπτώσεις, πλην του δικαιώματος τυχόν λήψεως αναδρομικών αποδοχών. Καταργούμεναι διατάξεις Άρθρ.3.-Από της ισχύος του παρόντος καταργούνται:α)Ο Νόμ. 4459/1930 «περί προσλήψεως πολιτικών Οδοντιατρών» (ΦΕΚ 24 Α΄) /1930), β)πάσα διάταξις, γενική ή ειδική, αντικειμένη εις τον παρόντα Νόμον. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 320(α) Τεύχος 511-Σελ. 76